armvectores/hy_wikipedia_2023 huggingface dataset:
Քիդ Ինկ

Բրայան Թոդ Քոլինզ (անգլ.՝ Brian Todd Collins, ապրիլի 1, 1986(1986-04-01), Լոս Անջելես, Կալիֆոռնիա, ԱՄՆ), ավելի հայտնի է որպես Քիդ Ինկ (անգլ.՝ Kid Ink), ամերիկացի ռեփեր։ Իր կարիերայի սկզբում միքսթեյպներ թողարկելուց հետո, 2012 թվականի հունիսին Քիդ Ինկը թողարկում է իր «Up & Away» դեբյուտային ստուդիական ալբոմը։ 2014 թվականի հունվարին նա թողարկել է իր «My Own Lane» կոչվող երկրորդ ալբոմը, որը Billboard-ի ալբոմների հիթ շքերթներում բարձր հորիզոնականներ է գրավել։ Քիդ Ինկի երրորդ՝ «Full Speed» ալբոմը թողարկվել է 2015 թվականի հունվարին։


== Անձնական կայք ==
2015 թվականի հունիսին նշանվել է ֆիտնեսի մոդել Էսայա Էզանթիի հետ։ 2016 թվականի փետրվարին ծնվել է նրանց դուստրը՝ Էշլին Փարվենա Քոլինսը։
Քիդ Ինկը ունի բազմաթիվ դաջվածքներ իր իրանի, թևերի, մատների և դեմքի վրա։ Իր առաջին դաջվածը նա արել է 16 տարեկանում, իսկ այժմ դրանք այնքան շատ են, որ ըստ նրա անգամ չի հիշում դրանց տեղը։ Նրա արած ամենասիրելի դաջվածքների թվին են պատկանում իր մոր և պապի դիմանկարները կրծքավանդակի վրա և վագրի պատկերը պարանոցին։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


=== Միքսթեյպներ ===


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Պաշտոնական կայք
Նոյկայոկի

Նոյկայոկի (ռուս.՝ Ноукайоки), գետ Ռուսաստանում, հոսում է Կարելական ինքնավար հանրապետությունում։ Թափվում է Յուլիմ Նոուկա յարվի Վուոսնա լիճ։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է սկսած Կումսկի հիդրոհանգույցից մինչև Իովսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000512102000001129
Հիդրոլոգիական ուսումնասիրությունների կոդը - 102000112
Ավազանի կոդը - 02.02.00.005
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սորոկոլետովո (գյուղ, Նեդրիգայլովի շրջան)

Անվան այլ կիրառումների համար տե՛ս՝ Սորոկոլետովո (այլ կիրառումներ)Սորոկոլետովո (ուկրաիներեն՝ Сороколітове), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Սորոկոլետովո գյուղում բնակվում էր 43 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էլ Վիսո դե Սան Խուան

Էլ Վիսո դե Սան Խուան (իսպ․՝ El Viso de San Juan), մունիցիպալիտետ Իսպանիայում։ Մտնում է Տոլեդո պրովինցիայի Կաստիլիա լա Մանչա ինքնավար համայնքի կազմի մեջ։ Մունիցիպալիտետը գտնվում է Լա Սագռա շրջանի կազմում։ Տարածքը զբաղեցնում է 53 կմ²։ Բնակչությունը 3558 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 39 կմ։


== Ժողովրդագրություն ==


== Արտաքին հղումներ ==
Պաշտոնական կայք Archived 2016-03-04 at the Wayback Machine.
Սեղանաձև լեռներ

Սեղանաձև լեռներ, հարթ գագաթներով, զառիթափ, երբեմն աստիճանաձև լանջեր ունեցող լեռներ։ Սեղանաձև լեռների հարթ մակերևույթը սովորաբար զրահապատ շերտ է՝ բաղկացած կարծր ու դիմացկուն ապարներից։ Առաջանում են էրոզիոն մասնատումից կամ հարթավայրային զանգվածների դիֆերենցված տեղաշարժից։ Սեղանաձև լեռների գերակշռությամբ ընդարձակ տարածքները կոչվում են սեղանաձև երկրներ (օրինակ՝ Կառու սարավանդը Հարավային Աֆրիկայում)։
Վերխնյայա Բուդակովկա (գյուղ, Միրգորոդի շրջան)

Վերխնյայա Բուդակովկա (ուկրաիներեն՝ Верхня Будаківка), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Վերխնյայա Բուդակովկա գյուղում բնակվում էր 143 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոժդեստվենկա (այլ կիրառումներ)

Ռոժդեստվենկա, կարող է վերաբերել՝

Ռոժդեստվենկա - գյուղ Ռուսաստանի Բաշկորտոստան հանրապետության Շարանսկի շրջանի կազմում։
Ռոժդեստվենկա - գյուղ Ռուսաստանի Պրիմորիեի երկրամասի Շկոտովսկի շրջանի կազմում։
Ռոժդեստվենկա - գյուղ Ռուսաստանի Մոսկվայի մարզի Կոլոմենսկի շրջանի կազմում։
Ռոժդեստվենկա - գյուղ Ռուսաստանի Չելյաբինսկի մարզի Ուվելսկի շրջանի կազմում։
Ուլմ

Ուլմ (գերմ.՝ Ulm), քաղաք Գերմանիայում, Բադեն-Վյուրտեմբերգ երկրամասում, Դանուբ գետի ափին։ Գտնվում է Շտուտգարտից մոտավորապես 90 կմ հարավ-արևելք և Մյունխենից 140 կմ հարավ-արևմուտք։ Բնակչությունը կազմում է մոտ 120000 մարդ։ Քաղաքն Ալբա-Դանուբ շրջանի վարչական կենտրոնն է։ Հայտնի է 854 թվականից, հարուստ պատմություն ունի, 18-րդ դարից սկսած՝ կայսերական քաղաք (գերմ.՝ Reichsstadt)։ Զարգացած արդյունաբերության շնորհիվ այն խոշոր տնտեսական կենտրոն է։ Քաղաքը հայտնի է որպես Ալբերտ Այնշտայնի ծննդավայր։
Աշխարհի ամենաբարձր` Ուլմ Մյունսթեր տաճարը (161.53 մ) գտնվում է Ուլմ քաղաքում (կառուցվել է 1377-1891)։


== Ծանոթագրություններ ==
Տաշիր

Անվան այլ կիրառումների համար տե՛ս՝ Տաշիր (այլ կիրառումներ)Տաշիր (մինչև 1991 թվականը՝ Կալինինո), քաղաք Հայաստանի Լոռու մարզում։ Մարզկենտրոնից գտնվում է 42 կմ հեռավորության վրա։


== Բնակչություն ==
Բնակչություն՝ 7856 մարդ։ Քաղաքային համայնք Տաշիրի տարածաշրջանում, նախկին Կալինինոյի շրջանի վարչական կենտրոնը։
Մինչև 1988-1989 թթ. քաղաքում բնակվել են նաև ադրբեջանցիներ, որոնք հայ-ադրբեջանական հակամարտության տարիներին տեղափոխվել են Ադրբեջանի Հանրապետություն։ Ըստ Ազգային վիճակագրական ծառայության տվյալների՝ 2005 թ. հունվարի 1-ին քաղաքի բնակչությունը կազմել է 9,1 հազ. մարդ։ Սեռային կազմում տղամարդիկ կազմում են 43%, կանայք՝ 57%։ Տարիքային խմբերը բաշխված են հետևյալ կերպ. մինչաշխատունակներ՝ 25%, աշխատունակները 60%, հետաշխատունակները 15%։


== Պատմություն ==
Հիմնադրվել է 1844 թ. Ռուսական Կայսրության կառավարության կարգադրությամբ Սարատովի մարզից այստեղ տեղափոխված ռուսների կողմից և Կովկասի փոխարքայի անունով կոչվել է Վորոնցովկա։ 1935 թ այն վերանվանվել է հեղափոխական գործիչ Կալինինի անունով և կոչվել Կալինինո։ 1961 թ. դարձել է քաղաքատիպ ավան, իսկ 1983 թ դասվել է Հայաստանի քաղաքների շարքին։ Տաշիր է վերանվանվել 1991 թ. Տաշիր գավառի անունով։


== Տրանսպորտ ==
Քաղաքը տեղակայված է Երևան - Թբիլիսի ավտոճանապարհի վրա՝ հարթավայրում, ծովի մակարդակից 1500 մ բարձրության վրա։ Համայնքի հիմնախնդիրների մեջ կարևորվում է ներքաղաքային ճանապարհների վերանորոգումը, դպրոցի և դպրոցական գույքի վերանորոգումը, ոռոգման և խմելու ջրի ջրագծերի, փողոցների գիշերային լուսավորության հարցը։ Առաջնային են համարվում նաև մշակութային կոթողների վերանորոգումը։


== Կլիմա ==
Կլիման բարեխառն է, օդի հունվարյան միջին ջերմաստիճանը - 4,9 °C, հուլիսինը՝ 18-20 °C։ Տարեկան թափվում են 420 մմ մթնոլորտային տեղումներ։


== Աշխարհագրություն ==
Բնական լանդշաֆտները սևահողային տափաստաններն են և ալպյան մարգագետինները։ Շրջակայքում կան ճահճուտներ։ Մակերես՝ 79,5 կմ2։


== Կրթություն ==
Համայնքում կան հանրակրթական 3 դպրոցներ, մշակույթի տուն, գրադարաններ, մանկապարտեզներ, մարզադաշտ, մարզադպրոց, երաժշտական դպրոց, պոլիկլինիկա, հիվանդանոց, ծննդատուն, կապի հանգույց։


== Տնտեսություն ==
Քաղաքի տնտեսության մասնագիտացման ճյուղը արդյունաբերությունն է, որի մեջ մեծ տեսակարար կշիռ ունի սննդի արդյունաբերությունը։ Այստեղ կառուցված է շվեյցարական պանրի գործարանը, որն արտադրում է Լոռի, Չանախ տեսակի պանիրներ։ Ունի հացի գործարան, կաթի և կաթնամթերքի արտադրություն։ Կան թեթև արդյունաբերության արտադրամասեր։ Համայնքում զբաղվում են գյուղատնտեսությամբ։ Հողային ֆոնդի 32% կազմում քաղաքացիների սեփականությունը, որոնց 71% վարելահողերն են, 29% խոտհարքերը։ Պետական նշանակության հողերի շուրջ կեսը արոտավայրերն են՝ զբաղեցնելով 1660 հա։ Դրանք օգտագործվում են նաև որպես վարելահողեր և խոտհարքեր՝ կազմելով համապատասխանաբար 951 և 581 հա։ Զբաղվում են հացահատիկային, կերային, բանջարաբոստանային կուլտուրաների, կարտոֆիլի մշակությամբ, պտղաբուծությամբ։ Զբաղվում են խոշոր եղջերավոր անասնապահությամբ՝ կաթնամսատու ուղղությամբ, խոզաբուծությամբ, թռչնաբուծությամբ, մեղվապահությամբ։


== Պատկերասրահ ==

		
		
		
		


== Տես նաև ==
Տաշիրի պատմության և մշակույթի անշարժ հուշարձանների ցանկ (Լոռու մարզ)


== Աղբյուրներ ==
Չարլիի հրեշտակներ (հեռուստասերիալ, 2011)

Չարլիի հրեշտակներ (անգլ.՝ Charlie's Angels)՝ ամերիկյան հեռուստասերիալ, որը համարվում է Չարլիի հրեշտակներ 1976 թվականի ռիմեյքը։ Շոուի պրեմիերան տեղի է ունեցել 2011 թվականի սեպտեմբերի 22-ի (հինգշաբթի) երեկոյան ժամը 8:00 ABC հառուստաալիքով։
2011 թվականի հոկտեմբերի 14-ին, չորս էպիզոդների ցուցադրումից հետո Charlie’s Angelsը փակվեց։


== Սյուժե ==
Երեք գեղեցկուհի կանայք՝ նախկին ոստիկանության աշխատակիցը Մայամիից, փողոցային մրցարշավորդը և երաշխավորված գողը, ստանում են սեփական կյանքը փոխելու հնարավորություն և սկսում են աշխատել Չարլի Տաունսենդ անունով միլիոնատիրոջ մոտ։ Նրանք պարզում էին հանցագործունթյուններ, չմոռանալով իրենց անձնական կյանքի մասին։


== Դերերում ==
Էնի Այլոնզեխ - Քեյթ Պրինց, նախկին ոստիկանության աշխատակից Մայամիից։
Մինկա Կելի - Եվա Ֆրենչ, փողոցային մրցարշավորդ։
Ռեյչել Թեյլոր - Էբիգեյլ «Էբբի» Սեմպսոն, գող։


== Քննադատների արձագանք ==
Շոուն ստացել է ծայրահեղ բացասական քննադատությունների «Metacritic»-ի կողմից, հավաքելով 100-ից 30 միավոր։


== Ռեյտինգներ ==


== Ծանոթագրություններ ==


== Արտաքին հղումներ ==
abc.go.com/shows/charlies-angels Չարլիի հրեշտակներ (հեռուստասերիալ, 2011). պաշտոնական կայք
Charlie's Angels Ֆեյսբուքում
Պուիգդալբա

Պուիգդալբա (կատ.՝Puigdàlber),մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը մտնում է Ալտ Պենեդես շրջանի կազմի մեջ։ Տարածքը կազմում է 0,41կմ2։ Բնակչությունը 522 մարդ (2010 թվականի տվյալներով)։


== Արտաքին հղումներ ==
պաշտոնական կայք
Datos estadísticos
Información del Consejo Comarcal
Գրչության կենտրոններ

Գրչության կենտրոններ , հայ մշակույթի միջնադարյան կենտրոններ, բնակավայրեր կամ հաստատություններ, որտեղ գրվել, ընդօրինակվել, զարդանկարվել ու կազմվել են ձեռագրեր։ Ձեռագրեր ստեղծվել են հիմնականում վանքերին ու մենաստաններին, եպիսկոպոսարաններին ու դպրանոցներին կից գրչատներում՝ նպատակ ունենալով ձեռագրերի բազմացումը ինչպես առօրյա օգտագործման, ուսուցման ու ընթերցման կարիքները բավարարելու, այնպես էլ հետագա սերունդներին փոխանցելու համար։ Եղել են նաև առանձին տներ, որտեղ գրիչները ձեռագրերն ընդօրինակելու համար օգտագործել են աշակերտների և ընտանիքի անդամների աշխատանքը։ Գրչության կենտրոններում ձեռագրեր ընդօրինակելու հետ ստեղծվել են պատմագրական, գրական, գիտական, դավանաբանայան բնույթի գործեր։ Գրչության կենտրոնները եղել են գրի պահպանման ու զարգացման, մանրանկարչության ու կազմարարական արվեստի, մագաղաթի ու թղթի մշակման, ներկերի ու թանաքի պատրաստման և գրչության արվեստին առնչված այլ արհեստների կենտրոններ։ Խոշոր կենտրոններում եղել են գրչապետներ ու սրբագրիչներ, որոնք հետևել են ձեռագրի գեղեցկությանը և գրագիտությանը։


== Հայ գրչության կենտրոնները ==
Հայ առաջին գրչության կենտրոնը Վաղարշապատն է։ Այդտեղ, 5-րդ դարից սկսած, գրվել, բազմացվել և Հայաստանի տարբեր կողմեր են առաքվել հայկական ձեռագրեր։ Սրանք իրենց հերթին ընդօրինակվել ու բազմացվել են այլ գրչության կենտրոններում։ Հաշվվում են ավելի քան 1500 գրչության կենտրոններ, որոնք գործել են տարբեր ժամանակներում և ունեցել տարբեր ընդգրկում։ Առավել նշանավոր էին Վաղարշապատի, Սյունյաց, Անձևացյաց, Տաթևի, Վարագի, Նարեկի, Արգինայի, Հաղպատի, Սանահինի, Աղթամարի, Գետիկի, Գոշավանքի, Խորանաշատի, Խոր վիրապի, Մշո Առաքելոց և Գլակա վանքերի, Երզնկայի, Կարինի, Կարսի, Գլաձորի, Ապրակունիսի, Խառաբաստի, Մեծոփի, Սսի, Դրազարկի, Ակների, Գռների, Ադանայի, Խիզանի, Վանի, Բաղեշի, Կաֆայի, Սուրխաթի, Սկևռայի, Կոստանդնուոլսի, Երուսաղեմի, Նոր Ջուղայի և այլ գրչության կենտրոններ։ Հայ գրչության կենտրոններ են եղել նաև Վրաստանում, Իրանում, Ռուսաստանում, Իտալիայում, Հնդկաստանում, Հոլանդիայում, Լեհաստանում, Եգիպտոսում և այլուր։
Դնեպրն առավոտյան (նկար)

«Դնեպրն առավոտյան» (ռուս.՝ Днепр утром), ռուս նկարիչ, ծագումով հույն Արխիպ Կուինջիի նկարներից։ Հեղինակը կտավը վրձնել է 1881 թվականին։ Յուղաներկով կտավի չափերն են՝ 105 × 167 սմ, իսկ մեկ այլ աղբյուրի համաձայն 107,5 × 170,5 սմ
: Այսօր «Դնեպրն առավոտյան» ստեղծագործությունը պահպանվում և ցուցադրվում է Տրետյակովյան պատկերասրահում (գույքագրում 884), (Մոսկվա, Ռուսաստան)։


== Պատմություն և նկարագիր ==
«Դնեպրն առավոտյան» ստեղծագործությունը Արխիպ Կուինջիի վերջին նկարն է, որը ներկայացվել է հանրության դատին, քանի որ հետագայում նկարիչը վերջնական հրաժարվեց մասնակցել ցուցահանդեսներին։ Այս նկարն առաջին անգամ ցուցադրվել է 1882 թվականին ևս երկու նկարների հետ. դրանք էին՝ «Լուսնկա գիշեր Դնեպրում» և «Կեչիների անտառ»։
Արխիպ Կուինջին «Դնեպրն առավոտյան» կտավը վրձնել է համեստ գույներով՝ առանց վառ գունային էֆեկտների։ Դնեպրի մակերևույթը նկարված է սպիտակակաթնագույն երանգներով։ Ստեղծագործության առաջին պլանում կանաչ տափաստանային բուսականություն է բլրի վրա, որի կենտրոնական հատվածում կռատուկ է նկարված։ Այս ամենը միասին ստեղծում են զարմանալի լայնարձակություն և անհունություն։ Այս նկարում երևում են որոշակի իմպրեսիոնիստական գծեր, հատկապես օդային տարածքի պատկերման մեջ։


== Ծանոթագրություններ ==


== Արտաքին հղումներ ==
«Куинджи Архип Иванович — Днепр утром, 1881» (HTML)։ www.art-catalog.ru։ Վերցված է 14.07.2012 
«Архип Иванович Куинджи. Галерея картин художника - Днепр утром. 1881» (HTML)։ www.kuinje.ru։ Արխիվացված է օրիգինալից 2012-09-29-ին։ Վերցված է 14.07.2012 
«Куинджи — Днепр утром (1881), Государственная Третьяковская галерея, Москва» (HTML)։ www.artprojekt.ru։ Արխիվացված է օրիգինալից 2012-09-29-ին։ Վերցված է 14.07.2012 .
Վիշապի ցանկությունը

Վիշապի ցանկությունը առաջիկայում ներկայացվող համակարգչային անիմացիոն կատագերկական ֆիլմ է, որի հեղինակն ու ռեժիսորը Քրիս Ափելհանսն է։ Արտադրված է Columbia Pictures, Sony Pictures Animation, Base FX, Beijing Sparkle Roll Media Corporation,  Flagship Entertainment Group, Boss Collaboration, Tencent Pictures  և Cultural Investment Holdings ընկերությունների կողմից, ֆիլմում նկարահանվելու են Ջեքի Չանը (ով նաև ֆիլմարտադրողն է), Կոստանս Վուն, Ջոն Չոն, Ուիլ Յուն Լին, Ջիմի Ուոնգը և Բոբի Լին։ Կերպարները կհնչեն ֆիլմի ինչպես չինական, այնպես էլ անգլերեն տարբերակներում։
Ֆիլմը նախատեսվում է թողարկել Չինաստանում և Միացյալ Նահանգներում 2021 թվականին Sony Pictures ընկերության կողմից։


== Նախադրյալ ==
«Ժամանակակից Չինաստանում շշի մեջ ջինի վերապատմումը» պատմությունը  հիմնված է Քրիս Ափելհանսի (ով նաև ֆիլմի ռեժիսորն է լինելու) օրիգինալ պատմության վրա։ Ժամանակակից հեքիաթն առաջ է քաշում բարոյական խնդիրներ, որոնք առաջանում են տղայի և ցանկոթյուններ իրականացնող վիշապի հանդիպման ժամանակ։


== Դերերում ==
Ջեքի Չան
Յան Չեն
Կոնստանս Վու
Ջոն Չո
Նատաշա Լյու Բորդիցո
Ուիլ Յուն Լի
Ջիմմի Օ․ Յանգ
Ջիմմի Ուոնգ
Բոբբի Լի


== Արտադրություն ==
Վիշապի ցանկությունը VFX ֆիրմայի Base FX մաս համարվող նոր Base անիմացիոն ընկերության առաջին արտադրած ֆիլմն է։ Ֆիլմի և Base անիմացիոն ստուդիայի նպատակն է «Չինաստանում համաշխարհային կարգի անիմացիա ստեղծել Չինաստանի և ողջ աշխարհի համար»։ Ռեժիսոր Քրիս Ափելհանսը «ցանկանում էր ֆիլմը նկարահանել Չինաստանում ցամաքային Չինաստանի ստեղծագործական ուժեղ թիմով, միջազգային տաղանդավոր դերասանական կազմով և կենտրոնանալով ժամանակակից Չինաստանի հույսերի ու երազանքների վրա»։ Ֆիլմը Ափելհանսի ռեժիսորական  առաջին աշխատանքն է։


== Թողարկում ==
Վիշապի ցանկությունը իսկզբանե պլանավորված էր թողարկել 2019 թվականի հուլիսի 26-ին Չինաստանում և ԱՄՆ-ում, բայց Աննեսիի անիմացիոն կինոնկարների միջազգային փառատոնում հաստատվեց, որ այն հետաձգվել է մինչև 2020 թվականը։ 2020 թվականի հոկտեմբերին հաստատվեց, որ ֆիլմը կթողարկվի 2021 թվականին։


== Ծանոթագրություններ ==


== Արտաքին հղումներ ==
«Վիշապի ցանկությունը»(անգլ.) ֆիլմը Internet Movie Database կայքում
(7737) Սիրրահ

(7737) Սիրրահ (անգլ.՝ Sirrah), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 5-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,43507 ա. մ., առավելագույնը մոտենում է 1,9659 ա. մ. հեռավորության վրա և հեռանում 2,9042 ա. մ.։ Արեգակի շուրջ մեկ ամբողջական պտույտ է կատարում 1387,92 երկրային օրվա ընթացքում, իր ուղեծրով շարժվելով միջինում 0,25938 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7737) Սիրրահ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չարենց (Երևանի թաղամաս)

Չարենց, Երևանի Ավան վարչական շրջանի թաղամասերից մեկը։ Այն գտնվում է Ավանի հարավարևելյան մասում, սարի լանջին, Նվեր Սաֆարյան և Թամրուչի փողոցների արանքում։ Թաղամասը կառուցվել է 1978-1980 թվականներին։ Այն բաղկացած է տաս 14 հարկանի (Բադալյանի կոնստրուկցիա) պանելային շենքերից, որոնցում կա 500-ից ավել բնակարաններ։ Թաղամասում կա մթերքի շուկա (նախկին կաթսայատուն) և հացի գործարան։
Թաղամասի ճարտարապետն է Գուրգեն Մուշեղյանը, որը շենքերը դասավորել է շրջանաձև։
Բյուջետային հաշվառում

Բյուջետային հաշվառում (անգլ.՝ budget accounting), հավաքագրման կայուն համակարգ, ֆինանսական և ոչ ֆինանսական ակտիվների և պարտավորությունների կարգավիճակի վերաբերյալ դրամական առումով տեղեկատվության գրանցում և ընդհանրացում, գործառնությունների հաշվառում, տնտեսվարողի կողմից սահմանված ակտիվների և պարտավորությունների փոփոխում։


== Սահմանում ==
Ըստ Սովետական մեծ հանրագիտարանի` բյուջետային հաշվառումը հաշվապահական հաշվառման կատարման գործընթաց է և բյուջետային ծախսի նախահաշիվ, տնտեսական հաշվառման հիմնադրման ու կազմակերպման մաս։ Հաշիվը կառուցված է միասնական համակարգի վրա, ապահովում է անհրաժեշտ տեղեկատվություն բյուջեի եկամուտների և ծախսերի վերաբերյալ, ինչպես նաև աջակցում է եկամտի ռացիոնալ բաշխմանը և վերաբաշխմանը` ընդլայնված վերարտադրության համար։ Բյուջեի հաշվառման միջոցով իրականացվում է բյուջեի պլանավորված գործընթացի կատարման կառավարում, ֆինանսա-բյուջետային կարգապահություն, միջոցների ծախսերի խնայողության ռեժիմ։
«Ֆինանսակրեդիտային հանրագիտարանը» սահմանում է բյուջեի հաշվապահությունը` որպես բոլոր մակարդակներում բյուջեի կատարման ընթացքի վերաբերյալ տեղեկատվության հավաքման, գրանցման և ամփոփման համակարգ՝ բիզնեսի հաշվառման համակարգի մի մասը, ներառյալ դրա երեք տեսակը՝ գործառնական, հաշվապահական և վիճակագրական, հաշվապահության հիմնական դերով։ Բյուջեի հաշիվն ընդգրկում է բյուջեի կատարման գործընթացին առնչվող բոլոր ֆինանսական և տնտեսական գործողությունները։


== Բյուջետային հաշվառման նպատակ ==
Բյուջետային հաշվառման նպատակն է ընկերության գործադիր մարմնին ժամանակին տեղեկատվություն տրամադրել բյուջեի եկամուտների և ծախսերի կատարման վերաբերյալ՝ բյուջեի կատարման գործընթացը կառավարելու և այն վերահսկելու համար (ներառյալ եկամուտների և ծախսերի հաշվառումն ընդհանուր առմամբ և ըստ գործունեության տեսակի բյուջետային միջոցների հաշվառումը)


== Ծանոթագրություններ ==
Լոսնյա

Լոսնյա (ռուս.՝ Лосня), գյուղ Ռուսաստանի, Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 969 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մերի (գետ)

Մերի (անգլ.՝ Mary River), գետ Ավստրալիայի Քվինսլենդ նահանգի Սանշայն-Քոստ շրջանում։


== Աշխարհագրական դիրք ==
Մերի գետը սկիզբ է առնում Բուրբուին գյուղի մոտակայքում։ Գետի հոսքի ուղղությունը հարավից հյուսիս է, չնայած, նրա ճանապարհին հանդիպում են մեծ քանակությամբ խրթին ոլորաններ։ Հոսում է Քենիլվորտ, Ջիմփի, Տիարո, Մարիբորո բնակավայրերով (ակունքից՝ գետաբերան) և թափվում Գրեյթ Սենդի նեղուց, որը գտնվում է Կորալյան և Թասմանյան ծովերի սահմանին՝ Ֆրեյզեր կղզու դիմաց։ Մերի գետի մեջ թափվում են 19 վտակներ։


== Պատմություն ==
Աբորիգենները գետն անվանել են Մուկուբուլա։ 1842 թվականի մայիսի 10-ին եվրոպացի հետազոտողներ Էնդրյու Պետրին և Հենրի Ռասելը գետին տվել են նոր անվանում՝ Ուայ Բեյ, սակայն 1847 թվականի սեպտեմբերի 8-ին,  Նոր Հարավային Ուելսի այն ժամանակվա նահանգապետ Չարլզ Ֆիցրոն գետն անվանեց ի պատիվ իր կնոջ՝ Մերի Լենոքսի (1790-1847)։ 1867 թվականին գետում, Ջիմփիի մոտ, հայտնաբերվել է ոսկի, ինչը հանգեցրել է տեղային ոսկու տենդի։
2006 թվականին նահանգի կառավարությունը հայտարարել է գետի վրա ամբարտակի շինարարության մասին։ 2009 թվականին ծրագիրը չեղյալ է հայտարարվել շրջակա միջավայրի նախարար Պիտեր Գարեթի կողմից՝ տեղի բնակիչների բողոքների և տարածաշրջանում էկոլոգիական իրավիճակի խախտման պատճառներով։
Գետում պարբերաբար տեղի են ունենում հեղեղումներ։ Ամենաուժեղը եղել է 2010-2011 թվականներին, երբ Մերիբորում ջրի մակարդակը նորմայից բարձրացել էր 8,2 մետր, իսկ Ջիմփիում`19,3 մետր։


== Ֆաունա ==
Գետում ապրում են հազվագյուտ հանդիպող Elusor macrurus կրիաներ։ Այլ հազվագյուտ կենդանիներից կարելի է նշել այնպիսի ձկնատեսակների, ինչպիսիք են եղջերատամը և Մերի գետի ձողաձուկը։ Գետում կարող են հանդիպել նաև 3,5 մ երկարությամբ բարձրակատար կոկորդիլոսներ։


== Պատկերասրահ ==

		
		
		


== Ծանոթագրություններ ==
Աստերոիդների ցանկ (216401-216500)

Աստերոիդների ցանկ (216301-216400)  • Աստերոիդների ցանկ  • Աստերոիդների ցանկ (216501-216600)
 Աստերոիդների ցանկ (216301-216400)  • Աստերոիդների ցանկ  • Աստերոիդների ցանկ (216501-216600)
Ստեֆան Շապյուիզա

Ստեֆան Շապյուիզա (ֆր.՝ Stéphane Chapuisat հունիսի 28, 1969(1969-06-28), Լոզան, Շվեյցարիա), շվեյցարացի ֆուտբոլիստ, հարձակվող։


== Կենսագրություն ==
Ստեֆանի հայրը՝ Պիեր Ալբեր Շապյուիզան (ծ. 1948 թ.) շվեյցարական ակումբներում խաղացել է որպես պաշտպան։
Ստեֆանը մեծ հաջողությունների է հասել Դորտմունդի «Բորուսիայում», որի կազմում 2 անգամ դարձել է Գերմանիայի չեմպիոն (1994-95, 1995-96), մեկական անգամ էլ հաղթել է Չեմպիոնների Լիգայում (1996-97) և Մեժկոնտինենտալային գավաթում (1997)։
15 տարեկան ժամանակից խաղացել է Շվեյցարիայի հավաքականում, որի կազմում անցկացրել է 100-ից ավելի (այդպիսի նվաճման են հասել բացի նա նաև 2 ֆուտբոլիստ՝ Հայնց Հերմանը և Ալեն Գեյգերը)։ Մասնակցել է 1994 թվականի աշխարհի առաջնությանը։
2003 թվականին ՈՒԵՖԱ-ի կողմից ճանաչվել է շվեյցարիայի առաջնության վերջին 50 տարվա լավագույն ֆուտբոլիստ։


== Նվաճումներ ==


=== Ակումբային ===
Բորուսիա (Դորտմունդ)

Գերմանիայի չեմպիոն (2)։ 1994-95, 1995-96
Գերմանիայի Սուպերգավաթի հաղթող։ 1996
Չեմպիոնների Լիգայի հաղթող։ 1996-97
Մեժկոնտինենտալային գավաթի հաղթող։ 1997Գրասսհոպպերս

Շվեյցարիայի չեմպիոն։ 2000-01


=== Անձնական ===
Շվեյցարիայի տարվա լավագույն ֆուտբոլիստ։ 1992, 1993, 1994, 2001
Շվեյցարիայի առաջնության լավագույն ռմբարկու։ 2000-01, 2003-04
Շվեյցարիայի վերջին 50 տարվա լավագույն ֆուտբոլիստ (1954-2003)


== Ծանոթագրություններ ==


== Արտաքին հղումներ ==
Կարճ ֆուտբոլիստի վիճակագրության մասին(չաշխատող հղում)
Եվրո 2004-ից տեղեկություն նրա մասին
Պունտա դել Էստե

Պունտա դել Էստե (անգլ.՝ Punta del Este, Իսպաներեն արտասանություն՝ [ˈpunta ðel ˈeste]), առողջարանային քաղաք Ուրուգվայի հարավարևելյան մասում՝ Մալդոնադո դեպարտամենտում, Ատլանտյան օվկիանոսի ափին։ Նույնանուն համայնքի վարչական կենտրոնն է։ Մշտական բնակչության թվաքանակը շուրջ 9.280 է, ամռանը բնակիչների թիվը մեծապես ավելանում է։ 
Քաղաքը պատկերավոր կերպով հաճախ անվանում են «հարավի Մոնակո», «Ատլանտյանի մարգարիտ», «Հարավային Ամերիկայի Հեմփտոն», համեմատում են Մայամիի, Կաննի հետ։
Պունտա դել Էստեի ուշագրավ տեսարժանություններից հսկա ձեռքի են Լա Մանո արձանը, Սանտորինիի ոճով կառուցված Կասապուեբլո համալիրը, Enjoy Punta del Este հյուրանոցա-խաղատնային համալիրը, Լա Բառայի շքեղ շրջական, Պուենտե Գարսոն կամուրջը, Գոռիտի կղզյակը, հազվագյուտ ծառատեսակներով հայտնի Արբորետում Լուսիչ բուսաբանական այգին, Ծովի թանգարանը, համաշխարհային առևտրի կենտրոնը... Քաղաքի գեատեսիլ  հրապարակներից մեկում, որը կրում է Հայաստանի Հանրապետության անունը, տեղադրված է հայոց Մեծ եղեռնի զոհերի հիշատակը հավերժացնող հուշարձան։


== Բնակչություն ==

2011 թվականի մարդահամարի տվյալներով Պունտա դել Էստեի մշտական բնակչության թվաքանակը եղել է 9.277 (Intendencia Departamental de Maldonado-ի տվյալներով՝ ամբողջ համայնքի բնակչների ընդհանուր թիը հասել է մոտավորապես 15 հազարի)։ Քաղաքում արձանագրվել է 23.954 տուն, բնակարան, կացարան՝ ամբողջ համայնքի զբաղեցրած 48 կմ2 (19 sq mi) ընդհանուր տարածքի վրա։

Աղբյուրը՝ Instituto Nacional de Estadística de UruguayԱստիճանաբար ավելի ու ավելի շատ արգենտինացիներ, բրազիլացիներ, եվրոպացիներ են Պունտա դել Էստեն ընտրում որպես իրենց մշտական բնակության վայր։ Նրանց հրապուրում են բնության շքեղությունը, խաղաղ միջավայրը, առաջարկվող կրթական ծառայությունների անընդհատ աճող մակարդակը։


== Կլիմա ==
Պունտա դել Էստեն ունի օվկիանոսային կլիմա, որը Köppen climate classification-ի դասակարգման համաձայն՝ կրում է Cfb նիշը։ Ամառներն այստեղ հաճելիորեն տաք են, ձմեռները՝ զով։ Ամենաշոգ ամսվա միջին ջերմաստիճանը մոտավորապես 22 °C է և մոտ է խոնավ մերձարևադարձային կլիմային (Cfa) (նման է Հարավարևելյան Ավստրալիայի կլիմային)։


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Համայնքապետարանի պաշտոնական կայքէջը Archived 2021-01-28 at the Wayback Machine.
Պունտա դել Էստե հոդվածը Curlie-ում (ըստ DMOZ-ի)
Էնդի Հերցֆելդ

Էնդի Հերցֆելդ (անգլ.՝ Andy Hertzfeld, ապրիլի 6, 1953(1953-04-06) կամ 1953, Ֆիլադելֆիա, Փենսիլվանիա, ԱՄՆ), ամերիկացի ծրագրավորող և գյուտարար, ավագ ծրագրավորային ՕՍ ճարտարապետ Macintosh–ի համար 1981 թվականին։  


== Կենսագրություն ==
Ծնվել է 1953 թվականին, Ֆիլադելֆիայում։ 1975 թվականին ստացել է ինֆորմատիկայի բակալավրի աստիճան Բրաունի համալսարանում և ընդունվել է Բերկլիի Կալիֆոռնիայի համալսարան։ 1978 թվականին նա հայտնագործել է Էփլ II անհատական համակարգիչը և սկսել է դրա համար ծրագրեր գրել։ 1979 թվականին նա աշխատանքի է անցել Apple Computer ընկերությունում` որպես համակարգային ծրագրավորող և այնտեղ մշակել է Apple Silentype տպիչ սարքի և Sup'R'Terminal վիդեոքարտեզի ծրագիրը։ 1980-ական թվականների սկզբին հրավիրել է համալսարանի իր ծանոթին` Սյուզեն Կերին, մասնակցելու Apple Computer ընկերության աշխատանքներին որպես գրաֆիկական դիզայներ։
1981 թվականի փետրվարին Ստիվ Ջոբսը Էնդի Հերցֆելդի խնդրանքով ընդգրկել է նրան Macintosh մշակողների խմբում։ Բիլլ Աթքինսոնի և Բարելլ Սմիթի հետ աշխատելով Գայ Տրիբբլի մոտ` Հերցֆելդը դառնում է Mac OS-ի ավագ ծրագրային ճարտարապետը, հեղափոխություն անելով այն բանի շնորհիվ, որ դրա մեջ ներմուծվել էր օգտատիրոջ գրաֆիկական ինտերսեյֆ։   
1984 թվականին Էնդի Հերցֆելդը հեռացել է Apple Computer-ից։ Դրանից հետո նա մասնակցել է ևս երեք` Radius (1986 թվական), General Magic (1990 թվական) և Eazel (1999 թվական) ընկերությունների հիմնադրմանը։ Eazel-ում նա օգնել է ստեղծել Nautilus ֆայլային մենեջեր` ԳՆՕՄ աշխատասեղանի համար։ 2002 և 2003 թվականին նա կամավոր աշխատել է Open Source Applications Foundation-ի համար` գրելով առաջին Chandler անձնական ինֆորմացիոն մենեջեր նախատիպը։ 2004 թվականի սկզբին Հերցֆելդը ստեղծել է folklore.org կայքը, որտեղ հրատարակել են հուշեր (խմբի այլ անդամների մասնակցությամբ) առաջին Macintosh-ի ստեղծման գործընթացի մասին։ 2005 թվականի օգոստոսից սկսել է աշխատել Գուգլում։ Մասնակցել է Գուգլ+ սոցիալական կայքի ստեղծմանը։


== Ծանոթագրություններ ==
Կումզերո

Կումզերո (ռուս.՝ Кумзеро), գյուղ Ռուսաստանի Վոլոգդայի մարզի Խարովսկի շրջանի կազմում։
Բնակչությունը 2002 թվականին գրանցված տվյալներով կազմում էր 215 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալիսյա Վիկանդեր

Ալիսա Ամանդա Վիկանդեր (շվեդերեն՝ Alicia Amanda Vikander, հոկտեմբերի 3, 1988(1988-10-03)[…], Johannebergs församling, Գյոթեբորգ համայնք, Gothenburg and Bohus County, Շվեդիա), շվեդ դերասանուհի և պարուհի։ Արժանացել է «Օսկարի» և ԱՄՆ-ի կինոյի դերասանների մրցանակաբաշխության գիլդիայի նկարիչ Գերդա Վեգեերի դերը «Աղջիկը Դանիայից» կենսագրական դրամայում ստանձնելու համար։


== Կենսագրություն ==
Ծնվել է Գետեմբուրգում, դերասանուհի Մարիա Վիքերդերի և հոգեբույժ Սվանտե Ուիքանդերի ընտանիքում։ Նա հեռուստատեսությունում հայտնվել է 2001 թվականից, երաժշտական կատարմամբ հայտնվել է Գոտեբուրգի օպերայի բեմում, սովորել է Շվեդիայի թագավորության բալետի դպրոցում (2004-2007): 2007 թվականին ֆիլմում ունեցել է իր առաջնախաղը։ 2010 թվականին «Մաքրություն» ֆիլմի դերի համար «Ոսկե բզեզ» մրցանակը նվաճել է լավագույն դերասանուհու համար ։ Խաղացել  է Կարոլինայի  դերը «Թագավորական վեպ» ֆիլմում և Կիտիի դերը «Աննա Կարենինա» վեպի (2012) հիման վրա նկարահանված նոր էկրանավորման մեջ։ 2013 թ. նա առաջադրվել է BAFTA «Բարձրացող աստղ»  մրցանակի համար ։
2015 թ. նա հանդես է եկել անգլիացի գրող `Վերա Բրտտենի դերում «Ապագայի հիշողությունները» ֆիլմում։ Նա նկարահանել է «Ավտոմեքենայից դուրս» ֆիլմում, որի համար ստացել է «Ոսկե գլոբուս» մրցանակը։ Իր հիմնական դերը եղել է Թոմ Հուփերի կողմից ղեկավարվող «Դանիայից աղջիկը» ֆիլմիում, որտեղ  մարմնավորել է Գրեդա Ուեգներին։ Այս դերի համար արժանացել է «SAG Awards»-ի և «Օսկարի»։ 2017-ին նա նկարահանվել է Ջասթին Չադվիկի «Թուլիփ տենդ» ֆիլմում ։


== Անձնական կյանք ==
2017 թվականի հոկտեմբերի 14-ին Ալիսյան ամուսնացել է իր գործընկերոջ` Մայքլ Ֆասսբենդերի հետ , ում հետ միասին խաղացել է «Լույս օվկիանոսում» ֆիլմում, նրա հետ ամուսնացել է երեք տարի հանդիպելուց հետո ։
Ալիսյան ապրում է Լոնդոնում։


== Ֆիլմագրություն ==


== Ծանոթագրություններ ==


== Արտաքին հղումներ ==
Շվեդիայի ֆիլմերի շտեմարանում
Rising Stars-ի կայք: Archived 2016-03-04 at the Wayback Machine.
Կուրուլկա

Կուրուլկա (ուկրաիներեն՝ Курулька), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Կուրուլկա գյուղում բնակվում էր 297 մարդ։ Բնակավայրը զբաղեցնում է 1805 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Academia.edu

Academia.edu, կոմերցիոն սոցիալական ցանց գիտնականների համագործակցության համար։ Հանդիսանում է փաստաթղթերի փոխանակման, բանալի բառերի, անվանումների և այլ միջոցներով գիտության տվյալ ոլորտում նոր հետազոտությունների մոնիթորինգի, սեփական հետազոտությունների ներկայացման, մեջբերումների հսկման հարթակ։ Կայքը գործարկվել է 2008 թվականի սեպտմեբերին։ 2019 թվականի հունվարի դրությամբ կայքն արձանագրել է 39 միլիոն ունիկալ այցելու ամսական և ավելի քան 21 միլիոն ներբեռնված տեքստ։ Հիմնադրվել է Ռիչարդ Փրայսի կողմից՝ Spark Ventures և HOWZAT Partners ընկերություններին, բրիտանացի ձեռնարկատեր Բրենտ Հարթմանի և այլոց կողմից տրամադրված գումարների միջոց։


== Ծանոթագրություններ ==


== Արտաքին հղումներ ==
{{{1}}} Academia.edu. պաշտոնական կայք
Խիկար Իմաստուն

Խիկար Իմաստուն (Ախիկար, Աքաիկարոս, Խիկար), ապրել է մ.թ.ա. 5-րդ դարում, Ասորեստանի Սենեքերիմ թագավորի ժամանակ, եղել նրա ատենադպիրը։
Խիկարի անվամբ մեզ է հասել «Պատմութիւն և խրատք Խիկարայ Իմաստնոյ» զրույցը, որը դարերի ընթացքում մեծ փոփոխություններ է կրել։ Այն պատմում է Խիկարի և իր քեռորդու՝ Նաթանի մասին։ Խիկարը որդեգրել, սնուցել է Նաթանին, մինչդեռ սա չարությամբ է հատուցել Խիկարին։ Բնագիրը զուգորդվում է հետաքրքրական արկածներով ու խրատներով։ Զրույցի հնագույն մի օրինակ (մ.թ.ա. 5-րդ դար), պապիրուսի վրա, արամեերեն, հայտնաբերվել է Էլեֆանտին կղզու հրեական համայնքում։ Զրույցը հիշվում է Աստվածաշնչում, վերապատմվում Եզոպոսի կենսագրության երկրորդ մասում։
Խիկարի հետ է առնչվում արաբ Լուկմանը։ Բնագիրն ամբողջական կամ հատվածաբար պահպանվել է ասորական, հայկական, արաբական, եթովպական, սլավոնական, վրացական, թուրքական խմբագրումներով։ Հայկական բնագիրը թարգմանվել է ասորերենից, 5-րդ դարում։ Հայերեն խմբագրված տեքստի հատվածներ մեզ հասել են 11-12-րդ դարերից, իսկ ձեռագիր ամբողջական օրինակ՝ 14-րդ դարից։ Այն, միաժամանակ, հնագույնն է պահպանված բոլոր խմբագրումներից։ Հայերենից են ծագում սլավոնական, վրացական, թուրքական խմբագրումները։ Խիկարը տեղայնանալով՝ մեծ ժողովրդականություն է վայելել միջնադարյան Հայաստանում իբրև ազգային իմաստուն։ Նրա անվան շուրջ հյուսվել են առակներ ու զրույցներ։ Խիկարի զրույցն առաջին անգամ հայերեն տպագրվել է 1708 թվականին, «Պատմութիւն Պղնձէ քաղաքին» ժողովածուի մեջ և, այնուհետև, մինչև 1911 թվականը վերատպվել 14 անգամ։ 1968 թվականին հրատարակվել է Խիկարի գիտա-համեմատական բնագիրը՝ ընդգրկելով ավելի քան 100 ձեռագիր։
Աքերիբի

Աքերիբի, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կապիտալի շահույթ

Կապիտալի շահույթ, ոչ ընթացիկ ակտիվների՝ արժեթղթի, պարտատոմսի կամ անշարժ գույքի վաճառքից ստացված շահույթ, որի վաճառքի գինը գերազանցում է գնման գնին։
Կապիտալի շահույթը վաճառքի ավելի բարձր գնի և գնման ցածր գնի տարբերությունն է։ Կապիտալի կորուստ է առաջանում, երբ ակտիվի գնման գինը գերազանցում է դրա վաճառքից հասույթին։
Կապիտալի շահույթ կարող է համարվել նաև ներդրված եկամուտը՝ դրամական միջոցների կամ պասիվ եկամտի տեսքով, որի միջոցով ձեռք են բերվում նյութական ակտիվները (օրինակ՝ հիմնական միջոցներ), ֆինանսական ակտիվները (բաժնետոմսեր, արժեթղթեր կամ պարտատոմսեր) և ոչ նյութական ակտիվները։


== Կապիտալի շահույթի հարկում ==
Աշխարհի երկրների մեծամասնությունում սահմանված է կապիտալի շահույթի հարկ՝ ֆիզիկական անձանց կամ կազմակերպությունների համար։


=== Հարկերից ազատում ===
Հարկային արձակուրդը կամ հարկերից ազատումը կարող է օգտակար լինել որոշակի ակտիվներ տնօրինելու դեպքում (օրինակ՝ բաժնետոմսեր ունեցող ձեռնարկատեր ընկերությունների համար)։ Հարկային արձակուրդի տրամադրումը կամ հարկերից ազատումը իրականացվում է ձեռնարկատիրական գործունեության խթանման, գնաճի ունեցած հետևանքների փոխհատուցման կամ «կրկնակի հարկումից» խուսափելու նպատակով։


=== Կապիտալի շահույթը ազգային եկամուտների հաշվառման մեջ ===
Կապիտալի շահույթըը կամ վնասը չեն հաշվառվում ազգային եկամուտներում, քանի որ դրանք կապված են միայն բաժնետոմսերի և ակտիվների նկատմամբ իրավունքների փոխանցման հետ և չեն հանդիսանում նոր արտադրական գործընթաց։


== Տես նաև ==
Դրամական հոսք
Ներդրում (բանկային)
Շահույթ


== Ծանոթագրություններ ==
Պոբլասիոն դե Սեռատո

Պոբլասիոն դե Սեռատո  (իսպ.՝ Población de Cerrato), բնակավայր և մունիցիպալիտետ Իսպանիայում։ Գտնվում է Պալեսիա պրովինցիայի, Կաստելանիա և Լիոն ինքնավար համայնքի կազմում։ Մունիցիպալիտետը գտնվում է Դե Սեռատո Պալենտին շրջանում։ Բնակչությունը 121 մարդ (2010 թվականի տվյալներով)։ Տարածքը՝ 19,80 կմ²։ Հեռավորությունը պրովինցիայի վարչական կենտրոնից՝ 35 կմ։
Քաղաքի հովանավորներն են համարվում Սուրբ Բաբիլեսը և Սուրբ Աննան։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք
Վերխնի Կարբուշ

Վերխնի Կարբուշ (ռուս.՝ Верхний Карбуш), գյուղ Ռուսաստանի Օմսկի մարզի Օմսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չորս վերջին երգեր

Չորս վերջին երգերը (գերմ.՝ Vier letzte Lieder) սոպրանոյի և նվագախմբի համար, ավստրիացի երգահան Ռիխարդ Շտրաուսի վերջին ավարտուն ստեղծագործությունը։ Ստեղծվել է 1948 թ., երբ երգահանը 84 տարեկան էր։ Երգերում Շտրաուսն արտահայտում է իր խոհերը մահվան մասին։
Շտրաուսը մահացել է 1949 թ. սեպտեմբերին։ Ստեղծագործությունն առաջին անգամ կատարվել է 1950 թ. մայիսի 22-ին Լոնդոնի «Ալբերտ հոլ» համերգասրահում Կիրստեն Ֆլագսթադի կողմից։ Նվագախումբը ղեկավարում էր Վիլհելմ Ֆորտվենգլերը։
Երգերն են՝ «Գարուն» (գերմ.՝ Frühling, տեքստը՝ Հերման Հեսսե), «Սեպտեմբեր» (գերմ.՝ September, Հերման Հեսսե), «Պատրաստություն քնին» (գերմ.՝ Beim Schlafengehen, Հերման Հեսսե) և «Մայրամուտին» (գերմ.՝ Im Abendrot, Յոզեֆ ֆոն Էշենդորֆ).


== Արտաքին հղումներ ==
Չորս վերջին երգերը Լյուչիա Պոպպի կատարմամբ


== Ծանոթագրություններ ==
Շամսուտդին Գաֆարով

Շամսուտդին Գաֆարով (բաշկիրերեն՝ Шәмсетдин Шәйхетдин улы Ғафаров, օգոստոսի 16, 1896(1896-08-16), Կուլչուրովո, Orsk Uyezd, Օրենբուրգի մարզ, Ռուսական կայսրություն - դեկտեմբերի 8, 1937(1937-12-08), Ուֆա, ՌԽՖՍՀ, ԽՍՀՄ), ռազմական գործիչ, հեղափոխական շարժման, Առաջին համաշխարհային և Քաղաքացիական պատերազմների, 1920 թվականի խորհրդա-լեհական պատերազմի մասնակից։


== Կենսագրություն ==
Շամսուտդին Գաֆարովը ծնվել է 1896 թվականի օգոստոսի 16-ին Օրենբուրգի գավառի Վերխնեուրալսկի ուեզդի Կուլչուրովո գյուղում (ներկայումս Բաշկորտոստանի Բայմակսկի շրջան)։ Ավարտել է Տեմյասովոյի ռուս-բաշկիրական դպրոցը։ 1915 թվականից մասնակցել է Առաջին համաշխարհային պատերազմին։ Ստացել է վախմիստրի կոչում։ 1918 թվականից համարվել է Բաշկիրական բանակի Ամիր Կարամիշևի անվան Բաշկիրական հեծելազորային գնդի վաշտի հրամանատար։ 1919 թվականից ծառայել է Բաշկիրական առանձնակի հեծելազորային բրիգադի 1-ին Բաշկիրական հեծելազորային գնդում։ 1919 թվականի հոկտեմբերից 5-րդ Բաշկիրական հեծելազորային գնդի կազմում մասնակցել է Պետրոգրադի պաշտպանությանը։ 1920 թվականի մայիսից Բաշկիրական առանձնակի հեծելազորային բրիգադի 27-րդ Բաշկիրական հեծելազորային գնդի 4-րդ էսկադրոնի հրամանատարի պաշտոնում մասնակցել է սովետա-լեհական պատերազմին:Մարտերում ցուցաբերած հերոսության համար երկու անգամ պարգևատրվել է Կարմիր Դրոշի շքանշանով, պատվավոր զենքով (անվանական սրով)։
Պատերազմի ավարտից հետո համարվել է 27-րդ Բաշկիրական հեծելազորային գնդի տնտեսական մասի պետը, այնուհետև ծառայել է 2-րդ Բաշկիրական գնդում դասակի հրամանատար։ 1921 թվականին զորացրվել է և վերադարձել հայրենիք։ 1921-1923 թվականներին ծառայել է Բաշկիրական ԱՍՍՀ Զիլիրսկի շրջանի զինկոմի տեղակալ։ 1924 թվականին ավարտել է Կազանի ռազմա-քաղաքական դպրոցը։ 1924-1929 թվականներին աշխատել է Տուբինսկի հանքավայրի աղացաքարային ֆաբրիկայում որպես տեսուչ, ապա` վարիչ։ 1929 թվականից ծառայել է 1-ին Ուֆիմյան գերատեսչական ոստիկանությունում` որպես դիվիզիոնի հրամանատար, 1934 թվականից` առանձնակի վաշտի հրամանատար։
1937 թվականի հոկտեմբերի 17-ին ենթարկվել է ռեպրեսիայի, մեղադրվելով հակահեղափոխական գործունեության համար, բանտարկվել է։ 1937 թվականի դեկտեմբերի 8-ին գնդակահարվել է։ 1956 թվականին արդարացվել է։


== Պարգևներ ==
Կարմիր Դրոշի շքանշան (17.02.1921, 31.12.1920)
Պատվավոր զենք (սուսեր).


== Գրականություն ==
Насиров Р. Х. Ыласын йөрәклеләр //Муса батыр. - Өфө, 1992.
Ярмуллин А. Ш. Башҡорт армияһы тарихынан. - Өфө: Китап, 2012. - С. 91–108. - 280 с. - ISBN 978-5-295-05503-4.
Ярмуллин А. Ш. Комбриг Мортазин һәм уның яуҙаштары. - Өфө, 2011. - 280 с.


== Ծանոթագրություններ ==


== Արտաքին հղումներ ==
Сулейманова С. Г. Гафаров, Шамсутдин Шайхитдинович // Башкирская энциклопедия. - Уфа: ГАУН «Башкирская энциклопедия», 2015-2017. -(չաշխատող հղում) ISBN 978-5-88185-306-8.
Սաուզե դ’Ուլս

Սաուզե դ’Ուլս (իտալերեն՝  Sauze d'Oulx) կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 1.157 մարդ։ Զբաղեցնում է 17 10 կմ² տարածք։ Բնակչության խտությունը՝ 68 մարդ/կմ²։ Փոստային ինդեքսը՝10050 ։ Հեռախոսային կոդը՝ +39 0122։


== Ժողովրդագրություն ==
Բնակչության շարժը.


== Տվյալներ ==
Հեռախոսային կոդ - 0122 850380
էլեկտրոնային փոստ - info@comune.sauzedoulx.to.it
Պաշտոնական կայք - http://www.comune.sauzedoulx.to.it/


== Ծանոթագրություններ ==
Ամիրովո (գյուղ, Բուզդյակսկի շրջան)

Անվան այլ կիրառումների համար տե՛ս՝ ԱմիրովոԱմիրովո (ռուս.՝ Амирово, բաշկիրերեն՝ Әмир), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 470 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քուռի քարթակ

Քուռի քարթակ (լատ.՝ Kura gudgeon), ծածանազգիների ընտանիքին պատկանող ձուկ։ Գրանցված է Հայաստանի Հանրապետության Կարմիր գրքում։


== Տարածվածություն ==
Տարածված է Քուռ և Արաքս գետերի ավազաններում, Ուրմիա լճի վտակում և Հադերչայում։ Հայաստանում տարածված է բոլոր գետերում, բացի Սևանա լճի ավազանից։


== Էկոլոգիա ==
Ապրում են գետերի ավազային կամ ավազատիղմային տեղամասերի ջրի դանդաղ հոսքում։ Հայաստանի տարածքում գործնականորեն ուսումնասիրված չէ։ Բենթոսային օրգանիզմներով սնվող մերձհատակային տեսակ է։


== Պահպանություն ==
Անհետացող տեսակ է։ Բնության պահպանության միջազգային միության Կարմիր ցուցակի չափորոշիչներով ներկայումս գնահատվում է որպես տվյալների անբավարարության ունեցող տեսակ։
Վերջին տասնամյակներում թվաքանակը կտրուկ նվազել է։ Ներկայումս ձկնաբանական հավաքներում չի հանդիպում։
Վտանգման հիմնական գործոններն են ինվազիոն ձկնատեսակների մրցակցային ազդեցությունը և որսագողությունը։
Չի պահպանվում։ Արհեստական վերարտադրություն չի կատարվել։


== Ծանոթագրություններ ==
(721) Տաբորա

(721) Տաբորա (անգլ.՝ Tabora), աստերոիդ աստերոիդների գոտու արտաքին մասում։ Հայտնաբերվել է 1911 թվականի հոկտեմբերի 18-ին Ֆրանց Կայզերի կողմից Հայդելբերգում։
Միջին հեռավորությունը Արեգակից կազմում է 3,561825 ա. մ., առավելագույնը մոտենում է 3,1626 ա. մ. հեռավորության վրա և հեռանում 3,9611 ա. մ.։ Արեգակի շուրջ մեկ ամբողջական պտույտ է կատարում 2455,32 երկրային օրվա ընթացքում, իր ուղեծրով շարժվելով միջինում 0,146621 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,34° անկյուն։
Տաբորա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(721) Տաբորա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կումբիա

Կումբիա (իսպ.՝  Cumbia), կոլումբիական, երաժշտական և պարային ոճ։ Չափ - 2/4 կամ 4/4։ Գույություն ունեն բազմաթիվ տարատեսակներ։ Կոլումբիական Կումբիա (Իսպ. cumbia colombiana), Պանամական (իսպ.՝ cumbia panameña), Մեքսիկական Կումբիա (իսպ.՝ cumbia mexicana) և այլն ։


== Cumbia colombiana ==
Հաճախ Ատլանտիկայի Կոլումբիական ափերի երաժշտության ժողովրդական ոճ։ Տարածված է միայն՝ Ատլանտիկո, Բոլիվար, Սուքրե, Կորդովա և մասնավորապես Մագդալենա տարածաշրջաններում։ Հետագայում տվյալ պարաձևը՝ դանդաղ պարեղանակով և էրոտիկ մասնիկներով, տարածվեց ամբողջ Լատինական Ամերիկայում։ Կումբիան պարում էին ֆլեյտայի (իսպ.՝ gaita, caña de millo), մարակասների և տաբուրինների ուղեկցությամբ, հետագայում սկսեցին օգտագործել ակորդեոններ, կիթառներ և տարբեր հարվածային գործիքներ, նորագույն շրջանում շեփորներ, սաքսոֆոններ, կոնտրաբաս և էլեկտրաերաժշտական գործիքներ։ Բնօրինակում կումբիան հաճախ սկսվում է կոչով՝ օրինակ՝«Eta e la cumbia! Je!», իսկ կանայք իրենց ձեռքում պահում են այրող մոմեր ։


== Պատմություն ==
Կումբիա անվանումն առաջացել է «cumbé» բառից կամ աֆրիկական լեզուներից մեկից թարգմանությամբ՝ «պար» բառից, մեկ այլ վարկածով աֆրիկական պարից ։ Պարերը և մեղեդին առաջացել են Կոլումբիայում և Պանամայում։ Ի սկզբանե կումբիան զվարճանքի միջոց էր աղքատների համար, բայց 1960-1970-ականներին մեծ հետաքրքրություն առաջացավ դեպի այս պարատեսակը, որը գրավեց ամբողջ Լատինական Ամերիկան, պարը մասնավորապես մեծ ճանաչում ձեռք բերեց Ռենե Վիլլառեալի «Կումբիան մեզ կապեց» (2007) ֆիլմի լույս տեսնելուց հետո։


== Մեղեդի ==
Կումբիայի կատարման ժամանակ հիմնական գործիքավորումը կատարվում էր՝ աֆրիկյան թմբուկներով, տեղական փողային գործիքներով և գերմանական ակորդիոններով, բացի այդ երբեմն երաժշտությունը ուղեկցվում եր երգերով։
Կումբին իր ռիթմով, ոճով և պարային մասնիկների կառուցվածքով մոտ է սալսային։ Հանդես է գալիս ինչպես զուգապարային, այնպես էլ մենապարային տարբերակներով։


== Ծանոթագրություններ ==


== Արտաքին հղումներ ==
Darío Blanco Arboleda (30.03.2012)։ «Cumbia — Grenzwelten einer Subkultur» (գերմաներեն)։ Norient։ Արխիվացված օրիգինալից 2013-03-13-ին։ Վերցված է 2013-01-30 


== Գրականություն ==
Egon Ludwig Música Latinoamericana / Lexikon der lateinamerikanischen Volks- und Populärmusik. — Lexikon-Imprint-Verlag, Berlin, ISBN 3896022822, 2001. — 710 с.
Birkenstock A. Blumenstock E. Salsa, Samba, Santeria. Latinoamerikanische Musik. — Deutscher Taschenbuch Verlag ISBN 3-423-24341-4, 2003. — 338 с.
Antonio García de León Griego. El Mar de Los Deseos. El Caribe Hispano Musical. Historia y Contrapunto.. — Siglo XXI. ISBN 968-23-2362-2, 2002. — 244 с.
Անյադելլո

Անյադելլո (իտալերեն՝ Agnadello), քաղաք Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 2977 մարդ, խտությունը կազմում է 248 մարդ/կմ²։ Տարածքը գրավում է 12 կմ²։ Էլեկտրոնային փոստ - 26020, հեռախոսային կոդ - 00372։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Մորա Դե Սանկտիս

Մորա Դե Սանկտիս  (իտալերեն՝ Morra De Sanctis), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 1408 մարդ, բնակչության խտությունը կազմում է 47 մարդ/կմ²։ Զբաղեցնում է 30 կմ² մակերես։ Փոստային ինդեքս՝ 83040, հեռախոսային կոդ՝ 08127։


== Ժողովրդագրություն ==
Բնակչության թվաքանակի փոփոխությունները


== Կոմունային վարչակազմ ==
Հեռախոսահամար։ 0827
Գլխավոր կայք։ http://www.comune.morradesanctis.av.it/


== Արտաքին հղումներ ==
Բնակավայրի գլխավոր կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տոպորովո (այլ կիրառումներ)

Տոպորովո, կարող է վերաբերել՝

Տոպորովո - գյուղ Ռուսաստանի Սմոլենսկի մարզի Ելնինսկի շրջանի կազմում։
Տոպորովո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Տոպորովո - գյուղ Ռուսաստանի Տվերի մարզի Սանդովսկի շրջանի կազմում։
Դունաևցի (քաղաք, Ուկրաինա)

Անվան այլ կիրառումների համար տե՛ս՝ ԴունաևցիԴունաևցի (ուկրաիներեն՝ Дунаївці), քաղաք Ուկրաինայի Խմելնիցկիի մարզի Դունաևցիի շրջանում, շրջկենտրոն։ Բնակավայրը նախկինում նաև անվանվել է Դունայ-Գորոդ։
2001 թվականի տվյալներով Դունաևցի քաղաքում բնակվում էր 16 448 մարդ։


== Ծանոթագրություններ ==


== Արտաքին հղումներ ==
Պաշտոնական կայք Archived 2010-03-25 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
A Fine Day to Exit

A Fine Day to Exit, Անաթեմա ռոք խմբի թվով 6-րդ ալբոմը, թողարկվել է 2001 թվականին «Music for Nations» լեյբլով։


== Ալբոմի մասին ==
Temporary Peace երգը ավարտելուց հետո կարելի է լսել, թե ինչպես է մարդը քայլում ծովափին և զրուցում ինքն իր հետ թռչունների և շների մասին։ Խոսակցությունը շարունակում է թմբկահար Ջոն Դուգլասը, ով ձայնագրության հեղինակն էր։ Դրանից հետո Ջոն Դուգլասը կատարում է In the Dog’s House երգը։


== Երգերի ցանկը ==
«Pressure» - 6։44
«Release» - 5։47
«Looking Outside Inside» - 6։23
«Leave No Trace» - 4։46
«Underworld» - 4։09
«Barriers» - 5։53
«Panic» - 3։30
«A Fine Day to Exit» - 6։49
«Temporary Peace» - 18։46
«In The Dog’s House» - 3։00


== Ձայնագրության անդամները ==
Վինիսենտ Կավանա - վոկալ, կիթառ
Դենիել Կավանա - կիթառ, ստեղն, բեք վոկալ
Լես Սմիթ - ստեղն, ծրագրավորում
Լես Սմիթ - բաս
Ջոն Դուգլաս - հարվածային
Լի Դուգլաս - Կանացի վոկալ


== Ծանոթագրություններ ==
Խաղ (ֆիլմ, 2018)

«Խաղ» (ռուս.՝ «Игра»), Դմիտրի Աստրախանի ռուսական կատակերգական թրիլերը։ Ֆիլմը ներառվել է 2019 թվականի Չեբոքսարիի միջազգային կինոփառատոնի մրցութային ծրագրում և Մոսկվայի միջազգային կինոփառատոնի «Նոր ռուսական կինո» ծրագրում»։


== Սյուժե ==
Ֆիլմը պատմում է 40-ամյա Յուրի Պլատոնովի մասին, որը հաջողության է հասել ինչպես բիզնեսում, այնպես էլ անձնական կյանքում։ Նրան թվում է, թե կյանքը հաջողվել է, մինչև որ նա իմանում է, որ այն ամենը, ինչ շրջապատում է իրեն, կեղծ է։


== Դերերում ==


== Քննադատություն ==
Քննադատները ֆիլմի ինտրիգը համարում են հետաքրքիր, բայց շատ թատերական, թատրոնի զգացողությունն ուժեղանում է «ճակատին» ստատիկ տեսախցիկի նկարահանմամբ։


== Տես նաև ==
Նա լավ է խաղում (ֆիլմ)


== Ծանոթագրություններ ==
Աբկավանք

Աբկավանք (Աբկանց վանք, Աբկաց վանք), վանք Մեծ Հայքի Սյունիք աշխարհում, Արևիք գավառի Աբկավանք (ուշ շրջանում Ափկես) գյուղում կամ նրա մոտակայքում։
Հիշատակել է Ստեփանոս Օրբելյանը։


== Ծանոթագրություններ ==
Խանքյոյ

Անվան այլ կիրառումների համար տե՛ս՝ Խանքյոյ (այլ կիրառումներ)Խանքյոյ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==